Irmelin Drake

Irmelin Drake (født 5. mars 1963 i Bergen) er en norsk forsker, foredragsholder og skribent. 

Hun arbeider nå som førsteamanuensis ved Høgskolen i Sørøst-Norge.Irmelin Drake  Høgskolen i Sørøst-Norge Hun har økonomutdannelse fra USA og hovedfag i administrasjon og phd innen ledelse fra NHH.

Drake har medforfattet to bøker om ledelse. Hun var fast spaltist i Ukeavisen Ledelse fra 1999-2006, i "Kommentar Fredag" i Østlands-Posten 2007-2008 og senere som gjestespaltist i Høgskolens Hjørne i Tønsberg Blad.

Hun har vært medansvarlig for utviklingsprosjekter som Female Future (NHO), Gjennomslag - kvinner i kommunal toppledelse (KS), Top 10 (Innvandrere som har lykkes i norsk arbeidsliv) og Leadership Foundation og Vinnerkonferansen.

Drake er oppvokst i Bergen, og bor i Bærum. 

 Bibliografi 
 Kvinner og ledelse – gjennom glasstaket? sammen med Anne Grethe Solberg
 Norske ledere i omskriftelige tider sammen med Tom Colbjørnsen og Willy Haukedal

 Referanser 

 Eksterne lenker 
 Privatblogg

Kategori:Norske sakprosaforfattere
Kategori:Norske forskere
Kategori:Norske gründere
Kategori:Alumni fra NHH
Kategori:Personer fra Bergen kommune
Kategori:Fødsler i 1963
Kategori:Norske forskere i strategi-, organisasjons- og ledelsesfag